Fanfaronul Victor Ponta, plagiator și infractor, a fost surclasat de modestul Dacian Cioloș care tace și face. Potrivit datelor publicate marți de Institutul Național de Statistică (INS), „volumul cifrei de afaceri pentru comerțul cu amănuntul (cu excepția comerțului cu autovehicule și motociclete), serie brută, în perioada 1 ianuarie — 31 mai 2016, comparativ cu perioada 1 ianuarie — 31 mai 2015, a înregistrat o creștere cu 18,4% datorită creșterii vânzărilor de produse alimentare, băuturi și tutun (+26,5%), vânzărilor de produse nealimentare (+16,3%) și comerțului cu amănuntul al carburanților pentru autovehicule în magazine specializate (+9,9%)”, se arată într-un comunicat al INS.

De asemenea, pe serie ajustată, cifra de afaceri din comerțul cu amănuntul a înregistrat în perioada menționată o creștere cu 16,8%, datorită creșterii vânzărilor de produse alimentare, băuturi și tutun (+25,8%), vânzărilor de produse nealimentare (+14,8%) și comerțului cu amănuntul al carburanților pentru autovehicule în magazine specializate (+9,1%).

„Volumul cifrei de afaceri pentru comerțul cu amănuntul (cu excepția comerțului cu autovehicule și motociclete), serie ajustată în funcție de numărul de zile lucrătoare și de sezonalitate, în luna mai 2016, comparativ cu luna precedentă a scăzut pe ansamblu cu 1,6%, ca urmare a scăderii vânzărilor de produse nealimentare (-3,2%), comerțului cu amănuntul al carburanților pentru autovehicule în magazine specializate (-2,2%) și vânzărilor de produse alimentare, băuturi și tutun (-0,5%)”, precizează INS.

Față de mai 2015, volumul cifrei de afaceri pentru comerțul cu amănuntul, serie brută, a înregistrat o creștere cu 15,8% ca urmare a creșterilor înregistrate la vânzările de produse alimentare, băuturi și tutun (+20,0%), vânzările de produse nealimentare (+14,5%) și la comerțul cu amănuntul al carburanților pentru autovehicule în magazine specializate (+12,1%).

Volumul cifrei de afaceri pentru comerțul cu amănuntul (cu excepția comerțului cu autovehicule și motociclete), serie ajustată în funcție de numărul de zile lucrătoare și de sezonalitate, în luna mai 2016, comparativ cu luna mai 2015 a înregistrat o creștere cu 15,2% ca urmare a creșterilor înregistrate la vânzările de produse alimentare, băuturi și tutun (+24,3%), vânzările de produse nealimentare (+12,4%) și la comerțul cu amănuntul al carburanților pentru autovehicule în magazine specializate.